VENDIM

Nr. 773 , datë 12.12.2022
PËR NJË SHTESË NË VENDIMIN NR. 715, DATË 24.11.2021, TË KËSHILLIT TË MINISTRAVE, “PËR PËRDORIMIN E FONDIT TË RINDËRTIMIT PËR FINANCIMIN E RIKONSTRUKSIONIT E TË RIPARIMIT TË MJEDISEVE NË BASHKËPRONËSI OSE TË PËRBASHKËTA NË NDËRTESA (PALLAT), NË BASHKITË TIRANË, DURRËS DHE MIRDITË”
Në mbështetje të nenit 100 të Kushtetutës, të neneve 13, shkronja “b”, nënndarja “i”, dhe 36, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 115/2021, “Për buxhetin e vitit 2022”, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Pas pikës 2, të vendimit nr. 715, datë 24.11.2021, të Këshillit të Ministrave, shtohet pika 2/1, me këtë përmbajtje:
“2/1. Përdorimin e fondit të rindërtimit, për vitin 2022, në masën 458 142 074 (katërqind e pesëdhjetë e tetë milionë e njëqind e dyzet e dy mijë e shtatëdhjetë e katër) lekë, për financimin e rikonstruksionit ose të riparimit të mjediseve në bashkëpronësi ose të përbashkëta në ndërtesa (pallat), në bashkitë Durrës dhe Mirditë, sipas detajimit të mëposhtëm:
a) Bashkisë Durrës i transferohet fondi, në masën 310 546 268 (treqind e dhjetë milionë e pesëqind e dyzet e gjashtë mijë e dyqind e gjashtëdhjetë e tetë) lekë, në formën e transfertës së pakushtëzuar;
b) Bashkisë Mirditë i transferohet fondi, në masën 147 595 806 (njëqind e dyzet e shtatë milionë e pesëqind e nëntëdhjetë e pesë mijë e tetëqind e gjashtë) lekë, në formën e transfertës së pakushtëzuar.”.
2. Ngarkohen Ministria e Infrastrukturës dhe Energjisë, Ministria e Financave dhe Ekonomisë dhe bashkitë Durrës dhe Mirditë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
ZËVENDËSKRYEMINISTËR

